

**Облыс көлемінде 1984 жылы туылған азаматтарды шақыру учаскелерінде тіркеуді жүргізу туралы**

Мерзімі біткен

Қызылорда облысы әкімінің 2000 жылғы 20 желтоқсандағы № 373 шешімі. Қызылорда облысының Әділет басқармасында 2000 жылғы 25 желтоқсанда № 504 болып тіркелді. Мерзімі біткендіктен қолданыс тоқтатылды

      Қазақстан Республикасының "Жалпыға бірдей әскери міндеттілік және әскери қызмет туралы" Заңының 12 бабына сәйкес **ШЕШІМ ЕТЕМІН:**

      1. Облыстың әскери комиссариаттары 2001 жылдың қаңтар-наурыз айларында 1984 жылы туылған және бұрын тіркеуден өтпеген әскер жасындағы азаматтарды тіркеуге алуды № 1 қосымшаға сәйкес жүргізетін болсын.

      2. Аудандар мен Қызылорда қаласының әкімдері:

      - әскери комиссариаттармен бірлесіп, азаматтардың шақыру учаскелеріндегі тіркелуін қамтамасыз етсін;

      - аудандар мен Қызылорда қаласында тіркеуді жүргізетін комиссияларды құрып, олардың жүмыс жүргізулеріне қатысты жабдықталған бөлмелер бөлсін;

      - тіркеуді жүргізу комиссияларына қажетті мөлшерде маман-дәрігерлер, медициналық аяжандар, техникалық қызметшілер және көліктер бөлсін;

      - жастардың ұйымдасқан түрде әскери комисариаттарға келіп, шақыру учаскелерінде тіркеуден өтулерін қамтамасыз ететін барлық мүмкіндіктерді қолдансын.

      3. Облыстық ішкі істер басқармасы (Т.Рахимов):

      - тіркеуді жүргізу кезінде аудандық және қалалық ішкі істер бөлімдері аудан, қала әскери комиссариаттарымен тығыз байланыс ұйымдастырылып шақыру учаскелеріндегі қоғамдық тәртіпті қамтамасыз етсін;

      - азаматтардың шақыру учаскелеріне келуіне бақылау жасап, тіркеуден бас тарту әрекеттерін болдырмау жөнінде шаралар қабылдасын.

      4. Облыстық денсаулық сақтау басқармасы (Д.Дәулетбаев):

      - аудандық және қалалық әскери комиссариаттардың сұрауы бойынша, тіркеуді жүргізуге байланысты жастарға дәрігерлік анықтама беру үшін облыстық емханалардан маман-дәрігерлер бөлсін;

      - шақыру учаскелерін қажетті дәрі-дәрмектермен, дәрігерлік құрал-жабдықтармен қамтамасыз етсін.

      5. Қазақстан Республикасының "Жалпыға бірдей әскери міндеттілік және әскери қызмет туралы" Заңының 35-бабының 1-тармағына сай тіркеу кезіндегі техникалық және басқа да қызмет көрсету мен көлік шығындары жергілікті бюджет есебінен жүргізілсін.

      6. Осы шешімнің орындалуына бақылау жасау облыс әкімінің орынбасары Н.Ерімбетовке жүктелсін.

|  |
| --- |
| *Облыс әкімінің* |
| *міндетін атқарушы* | *Б. Қуандықов* |

|  |  |
| --- | --- |
|  | Облыс әкімінің |
|  | 2000 жылғы 20 желтоқсандағы |
|  | № 373 шешіміне № 1 қосымша |

**2001 жылы шақыру учаскелерінде есепке алынатын азаматтардың саны және тіркеуді өткізудің мерзімдері**

|  |  |  |  |
| --- | --- | --- | --- |
| Рет. саны | Аудандық, қалалық әскери комиссариаттардың аталуы | Есепке алынатындардың саны | Шақыру учаскелерінде есепке алуды жүргізу күндері |
| 1. | 2. | 3. | 4. |
| 1. | Арал АӘК | 650 | 20.01.- 31.03.2001 ж. |
| 2. | Қазалы АӘК | 465 | 15.01.- 15.03.2001 ж. |
| 3. | Байқоңыр КӘК | 140 | 15.01.- 31.03.2001 ж. |
| 4. | Қармақшы АӘК | 436 | 15.01.- 01.03.2001 ж. |
| 5. | Жалағаш АӘК | 879 | 12.02.- 28.03.2001 ж. |
| 6. | Қызылорда облыстық және Қызылорда қалалық әскери комиссариаты | 1700 | 12.01.- 31.03.2001 ж. |
| 7. | Шиелі АӘК | 795 | 20.01.- 30.03.2001ж. |
| 8. | Жаңақорған АӘК | 675 | 01.02.- 31.03.2001 ж. |
|  | ОБЛЫС БОЙЫНША: | 5740 |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК